CELEX: 62008CA0045
Language: sl
Date: 2009-12-23 00:00:00
Title: Zadeva C-45/08: Sodba Sodišča (tretji senat) z dne 23. decembra 2009 (predlog za sprejetje predhodne odločbe Hof van beroep te Brussel – Belgija) – Spector Photo Group NV, Chris Van Raemdonck proti Commissie voor het Bank-, Financie- en Assurantiewezen (CBFA) (Direktiva 2003/6 — Trgovanje na podlagi notranjih informacij — Uporaba notranjih informacij — Sankcije — Pogoji)

27.2.2010   
            
            
               SL
            
            
               Uradni list Evropske unije
            
            
               C 51/6
            
         Sodba Sodišča (tretji senat) z dne 23. decembra 2009 (predlog za sprejetje predhodne odločbe Hof van beroep te Brussel – Belgija) – Spector Photo Group NV, Chris Van Raemdonck proti Commissie voor het Bank-, Financie- en Assurantiewezen (CBFA)
   (Zadeva C-45/08) (1)
   
   (Direktiva 2003/6 - Trgovanje na podlagi notranjih informacij - Uporaba notranjih informacij - Sankcije - Pogoji)
   2010/C 51/09
   Jezik postopka: nizozemščina
   
      Predložitveno sodišče
   
   Hof van beroep te Brussel
   
      Stranke v postopku v glavni stvari
   
   
      Tožeči stranki: Spector Photo Group NV, Chris Van Raemdonck
   
      Tožena stranka: Commissie voor het Bank-, Financie- en Assurantiewezen (CBFA)
   
      Predmet
   
   Predlog za sprejetje predhodne odločbe – Hof van beroep te Brussel – Razlaga členov 2 in 14 Direktive 2003/6/ES Evropskega parlamenta in Sveta z dne 28. januarja 2003 o trgovanju z notranjimi informacijami in tržni manipulaciji (zloraba trga) (UL L 96, str. 16) ter člena 1 Direktive Komisije 2003/124/ES z dne 22. decembra 2003 o izvajanju Direktive 2003/6/ES (UL L 339, str. 70) – Uporaba notranjih informacij – Največja uskladitev, ki državam članicam ne dopušča proste presoje pri opredelitvi trgovanja na podlagi notranjih informacij – Sankcije, ki se lahko naložijo – Pogoji
   
      Izrek
   
   
               1.
            
            
               Člen 2(1) Direktive 2003/6/ES Evropskega parlamenta in Sveta z dne 28. januarja 2003 o trgovanju z notranjimi informacijami in tržni manipulaciji (zloraba trga) je treba razlagati tako, da je iz dejstva, da ima oseba iz drugega pododstavka te določbe, ki ima notranje informacije in posredno ali neposredno pridobi ali odtuji oziroma poskuša pridobiti ali odtujiti finančne instrumente, na katere se te informacije nanašajo, za svoj račun ali za račun tretje stranke, mogoče sklepati, da je ta oseba „uporabila te informacije“ v smislu te določbe, ob pogoju, da je spoštovana pravica do obrambe, zlasti pa pravica izpodbiti to domnevo. Vprašanje, ali je ta oseba kršila prepoved trgovanja na podlagi notranjih informacij, je treba preučiti ob upoštevanju cilja te direktive, ki je zagotovitev integritete finančnih trgov in povečanje zaupanja vlagateljev, ki temelji zlasti na tem, da bodo ti postavljeni v enakopraven položaj in zaščiteni pred nepravično uporabo notranjih informacij.
            
         
               2.
            
            
               Člen 14(1) Direktive 2003/6 je treba razlagati tako, da se gospodarska korist, pridobljena s trgovanjem na podlagi notranjih informacij, lahko upošteva pri določitvi učinkovite, sorazmerne in odvračajoče sankcije. Način izračuna te gospodarske koristi in zlasti upoštevni datum ali obdobje morajo biti opredeljeni z nacionalno zakonodajo.
            
         
               3.
            
            
               Člen 14(1) Direktive 2003/6 je treba razlagati tako, da če država članica poleg upravnih sankcij, določenih s to določbo, predvidi možnost naložiti denarno kazensko sankcijo, pri ugotavljanju učinkovitosti, sorazmernosti in odvračilnosti upravne sankcije ni treba upoštevati možnosti in/ali višine morebitne poznejše kazenske sankcije.
            
         
      (1)  UL C 107, 26.4.2008.